ÉS A M. KIR. FÖLDTANI INTÉZET. 
3 
közben létre jött a vízjogi törvény, melynek keresztülvitelében az első és 
főszerepet a geológus viszi; végre még a földművelés is fordult a geológia felé 
es két év óta az intézetben egy agronom-geológiai osztály is működik stb. stb. 
Időközben a geológusok folytatták rendes nyári fölvételeiket is a hazában és 
láda számra hozzák magokkal a gyűjtött anyagot, melyet nemcsak elhelyezni, 
hanem tanulmányozni is kell; de mindennek daczára az egész idő alatt az 
intézet sanyarú helyiségviszonyai egy cseppet sem javultak, sőt rosszabbra 
fordultak. 
Működik az intézet tisztviselőkara mellett még két úgynevezett ((önkén¬ 
tes)) is. Az egyiknek nevét ki sem kell Írnom, mert mindenki tudja, hogy 
Magyarországon csak egy férfiú van, ki a természettudományokért már egy 
egész vagyont tett a haza oltárára, ö neki a kir. intézet könyvtára és gyűj¬ 
teményei már is igen sok becses dolgot köszön. 
A másik önkéntes szegény ember, de tehetsegével és szorgalmával 
szolgálja az intézetet és így közvetve a hazai tudományt is, a mint bírja. 
1878 óta összehordozta az intézetben már meglevő anyagot a phytopaleon- 
tologia köréből, a haza különböző vidékein tett utazásokkal bővítette azt és 
most a gyűjtemény Magyarország különböző geológiai korának flóráját már 
a 12000-et meghaladó példányban képviseli; köztük olyanok is vannak, a 
melyekkel a külföld irigységét is lehetne fölkelteni, a mint egyáltalában 
Európában kevés olyan tudományos székhely van, mely ilyen gyűjtemény 
birtokában volna, sőt hogy többet ne mondjunk, midőn a bécsi cs. kir. ter¬ 
mészetrajzi udvari muzeum új palotájába költözködött és midőn ott a ter¬ 
mészettudomány minden ágát akarták képviselve látni, 12000 forintért vásá¬ 
roltak egy ilyen phytopaleontologiai gyűjteményt és azt díszes teremben és 
díszes szekrényekben helyezték el. A m. kir. földtani intézet önkéntese egy 
néhány száz forinttal hordott össze hasonló gyűjteményt és azt tanulmá¬ 
nyozni, a szakférfiaknak hozzáférhetővé akarja tenni; de midőn gyűjtött 
kincseivel haza érkezik, akkor rendezi, ládákba csomagolja és a m. kir. föld¬ 
tani intézet szolgái eltemetik aztán a földművelésügyi m. kir. minisztérium 
palotájának valamelyik pinczéjében. Negyven ilyen ládában folytatja immár 
a haza ősflorája a díszes palota földalatti helyiségeiben örök álmát, melybe 
az anyaföld mellében megszámlálhatlan évezredek előtt merült. De ebből is 
már egyszer kizavarták, mert a pinczehelyiseget magasabb czélra kellett 
fölhasználni, valami fogyasztó szövetkezet liszt-, hús- és hagymaraktárának; 
a negyven láda egy az előbbinél még kisebb raktárba került és a szegény 
önkéntes, kinek az intézet elég hízelgő módon a «m. kir. földtani intézet 
phytopaleontologiai gyűjteményének gondozója)) czímét is adta, ma azt sem 
tudja, hol van az a gyűjtemény, melyet arcza verejtékével összehordott, 
papiroson rendez és lajstromoz, melynek gondozását magára vállalta és ebből 
kifolyólag kellene is! 
A mit itt mondottunk, abban nincsen irói túlzás, tisztán az igazságnak 
(3) 1* 
